Abakan
        
         (by i Sibir)
Store norske leksikon,Geografi,Verdens geografi,Europa,Russlands geografi
Abakan er en by i Russland, i sørlige Sibir, hovedstad i republikken Khakasia, på vestbredden av elven Abakan nær sammenløpet med Jenisej. Abakan har 184 000 innbyggere (2018).
Samferdsel Abakan er startpunkt for den sørsibirske jernbane til Novokuznetsk, Barnaul og Magnitogorsk. Abakan ligger på den føderale motorveien 257 ("Jenisej)", som går fra Krasnojarsk til grensa mot Mongolia. Siden 1980 har byen hatt regulære flyvninger på Moskva.Kollektivtransporten innad i byen og ut til datsja-områdene besørges av 32 busslinjer og ni trolleybusslinjer (2019). Næringsliv Byen er et viktig industrisenter i Minussinsk-steinbassenget med metall-, næringsmiddel- og skoindustri. Det brytes steinkull og jernmalm i omegnen. Byen har statsuniversitet med spesialisering i pedagogikk, medisin, landbruk og musikk. Det finnes også tekniske høyskoler. Historie Abakan ble etablert som landsby på 1780-tallet og ble i 1823 hovedsete for den khakassiske steppe-dumaen i tråd med loven "Om styret av de innfødte" fra 1822. I 1925 fikk Abakan jernbanestasjon og i 1930 bystatus. Les mer i Store norske leksikon Russlands geografi